CELEX: 62021CN0063
Language: el
Date: 2021-02-02 00:00:00
Title: Υπόθεση C-63/21 P: Αναίρεση που άσκησε στις 2 Φεβρουαρίου 2021 η Laure Camerin κατά της διατάξεως που εξέδωσε το Γενικό Δικαστήριο (έβδομο τμήμα) στις 24 Νοεμβρίου 2020 στην υπόθεση T-367/19, Camerin κατά Επιτροπής

14.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/16
            
         
      Αναίρεση που άσκησε στις 2 Φεβρουαρίου 2021 η Laure Camerin κατά της διατάξεως που εξέδωσε το Γενικό Δικαστήριο (έβδομο τμήμα) στις 24 Νοεμβρίου 2020 στην υπόθεση T-367/19, Camerin κατά Επιτροπής
      (Υπόθεση C-63/21 P)
      (2021/C 228/20)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: Laure Camerin (εκπρόσωπος: M. Casado García-Hirschfeld, avocate)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει τη διάταξη του Γενικού Δικαστηρίου της 24ης Νοεμβρίου 2020 στην υπόθεση T-367/19·
               
            
                  —
               
               
                  να καταδικάσει την Επιτροπή στο σύνολο των δικαστικών εξόδων, περιλαμβανομένων και των εξόδων ενώπιον του Γενικού Δικαστηρίου.
               
            
         Λόγοι αναιρέσεως και κύρια επιχειρήματα
      
      Με την αίτηση αναιρέσεως ζητείται να αναιρεθεί η αναιρεσιβαλλόμενη διάταξη καθόσον το Γενικό Δικαστήριο έκρινε ότι παρέλκει η έκδοση αποφάσεως και απεφάνθη περί του μη παραδεκτού της προσφυγής με την οποία είχε ζητηθεί η μερική ακύρωση της απόφασης του Γραφείου Διαχείρισης και Εκκαθάρισης των Ατομικών Δικαιωμάτων (PMO) της 17ης Απριλίου 2019, καθώς και η αποκατάσταση της ηθικής βλάβης που υπέστη η αναιρεσείουσα λόγω των πλημμελειών στις οποίες υπέπεσε το PMO εξαιτίας των οποίων η αναιρεσείουσα στερήθηκε τη δυνατότητα να ζει αξιοπρεπώς.
      Με την αίτηση αναιρέσεως, η αναιρεσείουσα αμφισβητεί ειδικότερα τα σημεία 50 έως 52 και 54 της αναιρεσιβαλλομένης διατάξεως, τα σημεία 57 έως 62 και 67, καθώς και τα σημεία 73 και 74.
      Προς στήριξη της αιτήσεως αναιρέσεως, η αναιρεσείουσα προβάλλει έναν μοναδικό λόγο, αντλούμενο από παραμόρφωση των πραγματικών περιστατικών και από πρόδηλη πλάνη εκτιμήσεως που οδήγησε σε εσφαλμένη νομική αιτιολογία.